Amikor Ön a benzinkút töltőoszlopánál fizet, egyes kártyakibocsátók visszatartást helyeznek a kártyabirtokos számlájára a tranzakció várható végső összegének megfelelően annak biztosítékaként, hogy a kártyabirtokos számláján ne alakulhasson ki fedezetlenség. Az üzletben lebonyolított fizetések esetén nem történik visszatartás a számlán. Ha kérdése van egy üzemanyag vásárlás miatt bekövetkezett visszatartásról, kérjük, lépjen kapcsolatba a kibocsátóval.
Üzemanyag-kereskedők általi visszatartások és számlariasztások: A számláról való levonást nem lehet azonnal végrehajtani, amíg a végösszeg nem ismert. A Visa a betéti kártya kibocsátók, kereskedők és kártyabirtokosok védelmében léptette életbe ezt a folyamatot. Erre akkor kerül leggyakrabban sor, ha a fizetési megoldásnak meg kell felelnie a fogyasztói igényeknek, például a közvetlenül a benzinkútnál történő fizetés esetén.
Például, ha Visa betéti kártyáját egy étteremben használja, a kártyát már a borravaló hozzáadása előtt is engedélyezhetik. Az ilyen típusú vásárlások esetén, a Visa betéti kártya kibocsátók jelzést tehetnek a kártyabirtokos számlájára a tranzakció becsült összegének a fedezésére. Ez a „visszatartás” néven ismert folyamat mind a kártyabirtokost mind a kereskedőket védi. Biztosítja, hogy a kártyabirtokos nem költ az elérhető összegnél többet, a kereskedő pedig megkapja a tranzakció után őt illető összeget. Míg a legtöbb tranzakciónál kevesebb, mint 24 óra a visszatartási idő, a Visa úgy védi a kártyabirtokosokat, hogy elvárja a kibocsátótól vagy pénzügyi intézménytől, hogy 72 órán belül eltávolítson minden visszatartást.